ddrg/super_eurlex huggingface dataset:
Rettens kendelse af 24. oktober 2019 – Det Forenede Kongerige mod Kommissionen

(Sag T-188/19) (1)

(Annullationssøgsmål - forskning, teknologisk udvikling og rummet - EU’s syvende rammeprogram - revision - manglende udfyldning af arbejdstimesedler - personaleomkostninger erklæret ikkestøtteberettigede - Kommissionens afgørelse om at vedtage den endelige revisionsberetning som endelig - afvisning)

(2019/C 432/68)

Processprog: engelsk

Parter

Sagsøger: Det Forenede Kongerige Storbritannien og Nordirland (ved S. Brandon og Z. Lavery, som befuldmægtigede, bistået af barristers T. Johnston og J. Scott)

Sagsøgt: Europa-Kommissionen (ved R. Lyal, A. Kyratsou og M. Siekierzyńska, som befuldmægtigede)

Sagens genstand

Søgsmål støttet på artikel 272 TEUF med påstand om at det fastslås, at Kommissionen, ved at vedtage som endelig den endelige revisionsberetning med revisionsreferencenummer 14-BA 262-013 vedrørende gennemførelsen af tilskudsaftalerne Combine, EUFAR og THOR med Met Office – den nationale meteorologitjeneste, der under Det Forenede Kongeriges regering er tilknyttet Department for Business, Energy and Industrial Strategy – som støttemodtager, ikke har foretaget en korrekt fortolkning og anvendelse af de kontraktuelle bestemmelser vedrørende disse projekter.

Konklusion

1) Sagen afvises.

2) Det Forenede Kongerige Storbritannien og Nordirland bærer sine egne omkostninger og betaler de af Europa-Kommissionen afholdte omkostninger.

(1) EUT C 172 af 20.5.2019.
C 432/56

Rettens kendelse af 17. oktober 2019 – Jap Energéticas y Medioambientales mod Kommissionen

(Sag T-145/19) (1)

(Annullationssøgsmål - tilskudsaftale indgået inden for rammerne af det finansielle instrument for miljøet (LIFE+) - debetnota - akt, som indgår som del af en kontrakt, og som ikke kan udskilles herfra - ingen omkvalificering af søgsmålet - åbenbart afvisningsgrundlag)

(2019/C 432/67)

Processprog: spansk

Parter

Sagsøger: Jap Energéticas y Medioambientales, SL (Valencia, Spanien) (ved advokat G. Alabau Zabal)

Sagsøgt: Europa-Kommissionen (ved J. Estrada de Solà og S. Izquierdo Pérez, som befuldmægtigede)

Sagens genstand

Søgsmål i henhold til artikel 263 TEUF med påstand om annullation af Kommissionens debetnota af 14. januar 2019 vedrørende tilbagesøgning af 82 750,96 EUR, der var blevet udbetalt til sagsøgeren inden for rammerne af en finansiel bistand til støtte for et projekt vedrørende en prototype til brintproduktion ved hjælp af rent vand, ammoniak og genvundet aluminium.

Konklusion

1) Sagen afvises.

2) Jap Energéticas y Medioambientales, SL betaler sagsomkostningerne, herunder omkostningerne i forbindelse med sagen om foreløbige forholdsregler.

(1) EUT C 155 af 6.5.2019.
C 103/31

Rettens kendelse af 29. januar 2020 — WV mod EU-Udenrigstjenesten

(Sag T-43/19) (1)

(Erstatningssøgsmål - personalesag - tjenestemænd - for sent anlagt - afvisning)

(2020/C 103/44)

Processprog: fransk

Parter

Sagsøger: WV (ved advokat É. Boigelot)

Sagsøgt: Tjenesten for EU's Optræden Udadtil (EU-Udenrigstjenesten) (ved S. Marquardt og R. Spac, som befuldmægtigede)

Sagens genstand

Søgsmål støttet på artikel 270 TEUF med påstand dels om annullation af EU-Udenrigstjenestens afgørelse af 28. marts 2018 om afslag på sagsøgerens ansøgning om erstatning samt, om fornødent, af EU-Udenrigstjenestens afgørelse af 26. oktober 2018 om afslag på den klage, som sagsøgeren indgav den 26. juni 2018, dels om erstatning for det tab, sagsøgeren angiveligt har lidt som følge af EU-Udenrigstjenestens adfærd over for ham.

Konklusion

1) Sagen afvises.

2) WV betaler sagsomkostningerne.

(1) EUT C 103 af 18.3.2019.
C 103/30

Rettens kendelse af 31. januar 2020 — Irish Wind Farmers’ Association m.fl. mod Kommissionen

(Sag T-6/19) (1)

(Annullationssøgsmål - statsstøtte - skattefordele indrømmet af Irland til producenter af fossile brændstoffer - skrivelse fra Kommissionen - retsakt, der ikke kan gøres til genstand for et søgsmål - afvisning)

(2020/C 103/43)

Processprog: engelsk

Parter

Sagsøgere: Irish Wind Farmers’ Association Clg (Kilkenny, Irland), Carrons Windfarm Ltd (Shanagolden, Irland), Foyle Windfarm Ltd (Dublin, Irland) og Greenoge Windfarm Ltd (Bunclody, Irland) (ved advokaterne M. Segura Catalán og M. Clayton)

Sagsøgt: Europa-Kommissionen (ved L. Grønfeldt, K. Herrmann og S. Noë, som befuldmægtigede)

Sagens genstand

Søgsmål anlagt i henhold til artikel 263 TEUF med påstand om annullation af Kommissionens skrivelse af 25. oktober 2018 vedrørende en angivelig statsstøtte ydet af Irland til fordel for producenter af fossile brændstoffer.

Konklusion

1) Sagen afvises.

2) Hver part bærer sine egne omkostninger.

(1) EUT C 93 af 11.3.2019.
Kendelse afsagt af Rettens præsident den 31. januar 2020 — Shindler m.fl. mod Kommissionen

(Sag T-627/19 R)

(Særlige rettergangsformer - område med frihed, sikkerhed og retfærdighed - Det Forenede Kongeriges udtræden af Den Europæiske Union - Det Forenede Kongeriges borgere, der er bosiddende i en anden EU-medlemsstat - tab af EU-borgerskab - passivitetssøgsmål - afvisning af begæringen om foreløbige forholdsregler)

(2020/C 95/42)

Processprog: fransk

Parter

Sagsøgere: Harry Shindler (Porto d’Ascoli, Italien) og 5 andre sagsøgere, hvis navne er anført i bilaget til kendelsen (ved advokat J. Fouchet)

Sagsøgt: Europa-Kommissionen (ved F. Erlbacher, C. Giolito og E. Montaguti, som befuldmægtigede)

Sagens genstand

Søgsmål anlagt i henhold til artikel 279 TEUF og artikel 156 i Rettens procesreglement med påstand om dels at suspendere Kommissionens udtrykkelige afslag af 13. september 2019 på at anerkende, at den har undladt at træffe afgørelse, dels at pålægge Kommissionen at træffe visse foreløbige foranstaltninger for at bevare sagsøgernes EU-borgerskab efter datoen for Det Forenede Kongerige Storbritannien og Nordirlands udtræden af Den Europæiske Union og vedtage en foreløbig afgørelse om en alternativ status i forhold til det nævnte EU-borgerskab, som er sammensat af forskellige foranstaltninger vedrørende indrejse, ophold, sociale rettigheder og erhvervsudøvelse i tilfælde af, at der ikke nås en aftale om Det Forenede Kongeriges udtræden af Den Europæiske Union.

Konklusion

1) Begæringen om foreløbige forholdsregler forkastes.
Rettens kendelse af 29. januar 2020 — Shindler m.fl. mod Rådet

(Sag T-541/19) (1)

(Passivitetssøgsmål - regler for institutionerne - Det Forenede Kongeriges udtræden af Den Europæiske Union - Det Forenede Kongeriges borgere, der er bosiddende i en anden EU-medlemsstat - valg til Europa-Parlamentet i 2019 - anmodning om udsættelse af valg til Europa-Parlamentet - manglende søgsmålskompetence - afvisning)

(2020/C 95/41)

Processprog: fransk

Parter

Sagsøgere: Harry Shindler (Porto d’Ascoli, Italien) og fem andre sagsøgere, hvis navne er anført i bilaget til kendelsen (ved advokat J. Fouchet)

Sagsøgt: Rådet for Den Europæiske Union (ved M. Bauer og R. Meyer, som befuldmægtigede)

Sagens genstand

Søgsmål anlagt i henhold til artikel 265 TEUF med påstand om, at det fastslås, at Rådet på ulovlig vis undlod at træffe en afgørelse om udsættelse af valget til Europa-Parlamentet i 2019 med henblik på at muliggøre sagsøgernes deltages i valgprocessen.

Konklusion

1) Sagen afvises.

2) Harry Shindler og de andre sagsøgere, hvis navne er opført i bilaget til dommen, betaler sagsomkostningerne.

(1) EUT C 337 af 7.10.2019.
C 77/50

Rettens kendelse af 16. januar 2020 – Hemp Foods Australia Pty Ltd mod EUIPO – Cabrejos (Sativa)

(Sag T-128/19) (1)

(Annullationssøgsmål - EU-varemærker - international registrering, hvor Den Europæiske Union er designeret - manglende indførelse af ændring af indehaver i det internationale register - manglende søgsmålskompetence - afvisning)

(2020/C 77/71)

Processprog: engelsk

Parter

Sagsøger: Hemp Foods Australia Pty Ltd (Sydney, Australien) (ved solicitors M. Holah og P. Brownlow)

Sagsøgt: Den Europæiske Unions Kontor for Intellektuel Ejendomsret (EUIPO) (ved E. Markakis, som befuldmægtiget)

Den anden part i sagen for appelkammeret ved EUIPO og intervenient ved Retten: César Raúl Dávila Cabrejos (Lima, Peru) (ved advokat L. Estropá Navarro)

Sagens genstand

Søgsmål anlagt til prøvelse af afgørelse truffet den 16. november 2018 af Andet Appelkammer ved EUIPO (sag R 1041/2018-2) vedrørende en indsigelsessag mellem César Raúl Dávila Cabrejos og Raw With Life Pty Ltd som formueforvalter for Benhaim Trading Trust.

Konklusion

1) Sagen afvises.

2) Hemp Foods Australia Pty Ltd betaler sagsomkostningerne.

(1) EUT C 182 af 27.5.2019.
Rettens kendelse af 20. december 2019 – Dragomir mod Kommissionen

(Sag T-297/19) (1)

(Ansvar uden for kontraktforhold - retsstat - retsinstansernes uafhængighed - ret til en retfærdig rettergang - beskyttelse af personoplysninger - Kommissionens manglende vedtagelse af foranstaltninger, som har til formål at sikre, at Rumænien overholder sine forpligtelser - tilstrækkeligt kvalificeret tilsidesættelse af en bestemmelse, som tillægger borgerne rettigheder - åbenbart, at sagen er retligt ugrundet)

(2020/C 61/56)

Processprog: rumænsk

Parter

Sagsøger: Daniel Dragomir (Bukarest, Rumænien) (ved advokat R. Chiriță)

Sagsøgt: Europa-Kommissionen (ved C. Giolito og H. Stancu, som befuldmægtigede)

Sagens genstand

Søgsmål støttet på artikel 268 TEUF med påstand om erstatning for det tab, sagsøgeren angiveligt har lidt som følge dels af Kommissionens manglende opfyldelse af dens forpligtelse til at sikre, at Rumænien overholder retsstatsbestemmelserne, retsinstansernes uafhængighed og retten til en retfærdig rettergang, dels af Kommissionens manglende opfyldelse af dens forpligtelser vedrørende beskyttelse af personoplysninger.

Konklusion

1) Europa-Kommissionen frifindes.

2) Daniel Dragomir betaler sagsomkostningerne.

(1) EUT C 270 af 12.8.2019.
Rettens kendelse af 10. december 2019 – Gollnisch mod Parlamentet

(Sag T-319/19) (1)

(Annullationssøgsmål - regler for institutionerne - regulativ om omkostningsgodtgørelser og andre godtgørelser til Europa-Parlamentets medlemmer - ændring af den frivillige supplerende pensionsordning - retsakt - søgsmålsfrist - for sent anlagt - administrativ retsakt, der ikke kan gøres til genstand for et søgsmål - tilsidesættelse af formkrav - afvisning)

(2020/C 61/57)

Processprog: fransk

Parter

Sagsøger: Bruno Gollnisch (Villiers-le-Mahieu, Frankrig) (ved advokat B. Bonnefoy-Claudet)

Sagsøgt: Europa-Parlamentet (ved Z. Nagy og M. Ecker, som befuldmægtigede)

Sagens genstand

Søgsmål støttet på artikel 263 TEUF med påstand om annullation af Europa-Parlamentets Præsidiums afgørelse af 10. december 2018 om ændring af gennemførelsesbestemmelserne til statutten for Europa-Parlamentets medlemmer (EUT 2018, C 466, s. 8), af skrivelsen af 26. marts 2019 fra Europa-Parlamentets formand om afslag på den administrative klage over Europa-Parlamentets Præsidiums afgørelse samt af alle retsakter truffet som følge heraf.

Konklusion

1) Sagen afvises.

2) Bruno Gollnisch bærer sine egne omkostninger og betaler de af Parlamentet afholdte omkostninger.

(1) EUT C 255 af 29.7.2019.
C 191/16

Rettens kendelse af 31. marts 2020 — ZU mod EU-Udenrigstjenesten

(Sag T-499/19) (1)

(Annullationssøgsmål - personalesag - tjenestemænd - sygeorlov - negativ udtalelse fra lægetjenesten - ændring i det personaleadministrative it-system - retsakter, der ikke kan gøres til genstand for søgsmål - akter, som ikke er bebyrdende - den administrative procedure ulovlig - klage indgivet eller søgsmål anlagt for tidligt - afvisning)

(2020/C 191/21)

Processprog: engelsk

Parter

Sagsøger: ZU (ved advokat C. Bernard-Glanz)

Sagsøgt: Tjenesten for EU’s Optræden Udadtil (EU-Udenrigstjenesten) (ved R. Spac og S. Marquardt, som befuldmægtigede)

Sagens genstand

Søgsmål støttet på artikel 270 TEUF med påstand om annullation af EU-Udenrigstjenestens angivelige afgørelser af 31. august 2018 og af 10. januar 2019, samt af Europa-Kommissionens skrivelse af 30. august 2018 om nedsættelse af sagsøgerens sygeorlov og, om fornødent, af Kommissionens afgørelse af 1. april 2019 om afslag på sagsøgerens klage af 30. november 2018 over den nævnte skrivelse og over en eventuel efterfølgende skrivelse om at nedsætte hans årlige ferie med hans fravær fra den 28. til den 31. august 2018.

Konklusion

1) Sagen afvises.

2) ZU betaler sagsomkostningerne.

(1) EUT C 348 af 14.10.2019.
Rettens kendelse af 31. marts 2020 — AP mod EIF

(Sag T-155/19) (1)

(Annullations- og erstatningssøgsmål - personalesag - ansatte i EIF - ansats indgivelse af sin opsigelse af personlige grunde - orlov på grund af alvorlig sygdom, der var påbegyndt før den dato for ansættelseskontraktens ophør, som den ansatte havde valgt - ansøgning om tilbagetrækning af opsigelsen efter den dato for ansættelseskontraktens ophør, som den ansatte havde valgt - EIF’s afslag på at acceptere tilbagetrækningen af opsigelsen med tilbagevirkende kraft - udsættelse af datoen for ansættelseskontraktens ophør som følge af sygeorloven - anvendeligheden af artikel 33 i vedtægten for de ansatte i EIF - åbenbart, at søgsmålet delvis ikke kan antages til realitetsbehandling, delvis er retligt ugrundet)

(2020/C 191/18)

Processprog: engelsk

Parter

Sagsøger: AP (ved advokat L. Levi)

Sagsøgt: Den Europæiske Investeringsfond (EIF) (ved M. Leander, N. Panayotopoulos og F. Dascalescu, som befuldmægtigede, bistået at advokaterne P-E. Partsch og T. Evans))

Sagens genstand

Søgsmål støttet på artikel 270 TEUF og artikel 50 a i statutten for Den Europæiske Unions Domstol med påstand for det første om annullation af EIF’s skrivelser af 30. august 2018 og af 3. oktober 2018 om afslag på sagsøgerens ansøgning af 20. juni 2018, for det andet om, at EIF tilpligtes at betale sagsøgeren de fordele, der er anført i artikel 33 i vedtægten for de ansatte i EIF, og for det tredje om erstatning af det ikke-økonomiske tab, som sagsøgeren angiveligt har lidt.

Konklusion

1) Den Europæiske Investeringsfond (EIF) frifindes, da søgsmålet delvis ikke kan antages til realitetsbehandling, delvis er ugrundet.

2) AP betaler sagsomkostningerne.

(1) EUT C 155 af 6.5.2019.
Rettens kendelse af 2. april 2020 — Gerber mod Parlamentet og Rådet

(Sag T-326/2019) (1)

(Annullationssøgsmål - Den Europæiske Unions toldområde - forordning (EU) 2019/474 - direktiv (EU) 2019/475 - medtagelse af kommunen Campione d’Italia og den italienske del af Luganosøen - ikke individuelt berørt - frifindelse)

(2020/C 191/20)

Processprog: italiensk

Parter

Sagsøger: Tibor Gerber (Campione d’Italia, Italien) (ved advokat N. Amadei)

Sagsøgte: Europa-Parlamentet (ved L. Visaggio og C. Biz, som befuldmægtigede) og Rådet for Den Europæiske Union (ved A. Lo Monaco og E. Ambrosini, som befuldmægtigede)

Sagens genstand

Sag anlagt for det første i henhold til artikel 263 TEUF med påstand om annullation af Europa-Parlamentets og Rådets forordning (EU) 2019/474 af 19. marts 2019 om ændring af forordning (EU) nr. 952/2013 om EU-toldkodeksen (EUT 2019, L 83, s. 38) for så vidt angår den del, der vedrører medtagelsen af den italienske kommune Campione d’Italia og den italienske del af Luganosøen i Unionens toldområde, for det andet i henhold til artikel 264 TEUF med påstand om, at det fastslås, at Rådets direktiv (EU) 2019/475 af 18. februar 2019 om ændring af direktiv 2006/112/EF og 2008/118/EF for så vidt angår medtagelse af den italienske kommune Campione d’Italia og den italienske del af Luganosøen i Unionens toldområde og i den territoriale anvendelse af direktiv 2008/118/EF (EUT 2019, L 83, s. 42) ikke har nogen virkning, og for det tredje i henhold til artikel 278 TEUF og 279 TEUF med påstand om anordning af foreløbige forholdsregler med henblik på udsættelse af gennemførelsen af forordning 2019/474, direktiv 2019/475 og enhver anden gennemførelsesforanstaltning, der er knyttet hertil.

Konklusion

1) Europa-Parlamentet og Rådet for Den Europæiske Union frifindes.

2) Det er ufornødent at træffe afgørelse vedrørende de anmodninger om intervention, der er fremsat af Europa-Kommissionen og Den Italienske Republik.

3) Tibor Gerber bærer sine egne omkostninger og betaler de af Parlamentet og Rådet afholdte omkostninger, herunder omkostningerne i forbindelse med sagen om foreløbige forholdsregler.

4) Kommissionen og Den Italienske Republik bærer deres egne omkostninger i forbindelse med anmodningerne om intervention.

(1) EUT C 238 af 15.7.2019.
C 191/12

Rettens kendelse af 26. marts 2020 — AF mod FRA

(Sag T-31/19) (1)

(Annullations- og erstatningssøgsmål - personalesag - midlertidigt ansatte - kontrakt på ubestemt tid - stilling som administrator i egenskab af politisk rådgiver i lønklasse AD 12 - indplacering i stillingstypen »administrator« - vedtægten af 2014 - ingen ret til omklassificering til en højere lønklasse - omklassificeringen 2017 - afslag på at tage sagsøgeren i betragtning med henblik på dennes omklassificering til lønklasse AD 13 - åbenbart, at sagen er retligt ugrundet)

(2020/C 191/16)

Processprog: engelsk

Parter

Sagsøger: AF (ved advokaterne L. Levi og N. Flandin)

Sagsøgt: Den Europæiske Unions Agentur for Grundlæggende Rettigheder (FRA) (ved M. O’Flaherty, som befuldmægtiget, bistået af advokat B. Wägenbaur)

Sagens genstand

Søgsmål støttet på artikel 270 TEUF med påstand dels om annullation af FRA’s afgørelse af 9. maj 2018 om ikke at opføre sagsøgeren på listen over midlertidigt ansatte, som foreslås med henblik på omklassificeringen til lønklasse AD 13 i forbindelse med omklassificeringen 2017, dels om tildeling af erstatning for det tab, som han angiveligt har lidt som følge af denne afgørelse.

Konklusion

1) Sagen afvises.

2) Den Europæiske Unions Agentur for Grundlæggende Rettigheder (FRA) bærer sine egne omkostninger og betaler en fjerdedel af de af AF afholdte omkostninger.

3) AF bærer tre fjerdedele af sine egne omkostninger.

(1) EUT C 103 af 18.3.2019.
Rettens kendelse af 12. marts 2020 — Comité de Douzelage de Houffalize mod Kommissionen og EACEA

(Sag T-236/19) (1)

(Annullationssøgsmål - programmet »Europa for Borgerne« (2014-2020) - indkaldelse af forslag til »Venskabsbypartnerskaber 2017, anden del« (EACEA 36/2014) - EACEA’s afgørelse om afslag på sagsøgerens ansøgning på grund af manglende overholdelse af et udvælgelseskriterium - Kommissionens afgørelse om afslag på den administrative klage over EACEA’s afgørelse - ansøgning indgivet af en ikke registreret forening - partsevne - manglende bevis for, at sagsøgeren fremstår som juridisk person - afvisning)

(2020/C 175/34)

Processprog: fransk

Parter

Sagsøger: Comité de Douzelage de Houffalize (Belgien) (ved advokat A. Kettels)

Sagsøgte: Europa-Kommissionen (ved G. Wils og A. Kyratsou, som befuldmægtigede) og Forvaltningsorganet for Undervisning, Audiovisuelle Medier og Kultur (ved H. Monet og N. Durand, som befuldmægtigede)

Sagens genstand

Søgsmål støttet på artikel 263 TEUF med påstand om annullation eller ændring af dels EACEA’s afgørelse af 25. juni 2018 om afslag på sagsøgerens ansøgning om støtte inden for rammerne af indkaldelsen af ansøgninger til »Venskabsbypartnerskaber 2017, anden del« (EACEA 36/2014), dels Kommissionens gennemførelsesafgørelse C (2019) 572 final af 4. februar 2019 om afslag på den administrative klage, som sagsøgeren havde indgivet i henhold til artikel 22, stk. 1, i Rådets forordning (EF) nr. 58/2003 af 19. december 2002 om vedtægterne for de forvaltningsorganer, der skal administrere opgaver i forbindelse med EF-programmer (EFT 2003, L 11, s. 1).

Konklusion

1) Europa-Kommissionen og Forvaltningsorganet for Undervisning, Audiovisuelle Medier og Kultur (EACEA) frifindes.

2) Det er ufornødent at tage stilling til den af EACEA’s nedlagte afvisningspåstand.

3) Det er ufornødent at tage stilling til EACEA’s begæring om intervention.

4) Comité de Douzelage de Houffalize bærer sine egne omkostninger og betaler de omkostninger, der er blevet afholdt af Kommissionen og EACEA, bortset fra omkostningerne i forbindelse med begæringen om intervention.

5) EACEA bærer sine egne omkostninger i forbindelse med begæringen om intervention.

(1) EUT C 270 af 12.8.2019.
Rettens kendelse af 13. marts 2020 — Jalkh mod Parlamentet

(Sag T-183/19) (1)

(Annullationssøgsmål - regler for institutionerne - ændringer til Europa-Parlamentets forretningsorden - større forespørgsler - tilsidesættelse af formkrav - procesreglementets artikel 76, litra d) - søgsmålskompetence - ikke umiddelbart berørt - ikke individuelt berørt - retsakt - gennemførelsesforanstaltninger - afvisning)

(2020/C 175/33)

Processprog: fransk

Parter

Sagsøger: Jean-François Jalkh (Gretz-Armainvilliers, Frankrig) (ved advokat F. Wagner)

Sagsøgt: Europa-Parlamentet (ved S. Alonso de León og T. Lukácsi, som befuldmægtigede)

Sagens genstand

Søgsmål anlagt i henhold til artikel 263 TEUF med påstand om annullation af Europa-Parlamentets afgørelse P8_TA(2019)0046 af 31. januar 2019 om ændringer til Europa-Parlamentets forretningsorden, der vedrører kapitel 1 og 4 under afsnit I; kapitel 3 under afsnit V; kapitel 4 og 5 under afsnit VII; kapitel 1 under afsnit VIII; afsnit XII; afsnit XIV og bilag II (2018/2170(REG)).

Konklusion

1) Sagen afvises.

2) Jean-François Jalkh betaler sagsomkostningerne.

(1) EUT C 182 af 27.5.2019.
C 175/24

Rettens kendelse af 25. marts 2020 — Necci mod Kommissionen

(Sag T-129/19) (1)

(Annullationssøgsmål - personalesag - kontraktansatte - social sikring - den fælles sygeforsikringsordning - afslag på ansøgning om at blive tilsluttet - for sent anlagt - ny og væsentlig faktisk omstændighed - afvisning)

(2020/C 175/32)

Processprog: fransk

Parter

Sagsøger: Claudio Necci (Bruxelles, Belgien) (ved advokaterne S. Orlandi og T. Martin)

Sagsøgt: Europa-Kommissionen (ved B. Mongin og T. Bohr, som befuldmægtigede)

Intervenienter til støtte for sagsøgte: Europa-Parlement (ved J. Van Pottelberge og I. Terwinghe, som befuldmægtigede) og Rådet for Den Europæiske Union (ved R. Meyer og M. Alver, som befuldmægtigede)

Sagens genstand

Søgsmål støttet på artikel 270 TEUF med påstand om annullation af Kommissionens afgørelse af 18. april 2018 om stiltiende afslag på sagsøgerens ansøgning om at blive tilsluttet De Europæiske Fællesskabers fælles sygeforsikringsordning, indgivet den 18. december 2017.

Konklusion

1) Sagen afvises.

2) Claudio Necci bærer sine egne omkostninger og betaler de af Europa-Kommissionen afholdte omkostninger.

3) Europa-Parlamentet og Rådet for Den Europæiske Union bærer hver deres egne omkostninger.

(1) EUT C 155 af 6.5.2019.
Rettens kendelse af 2. marts 2020 — Datenlotsen Informationssysteme mod Kommissionen

(Sag T-368/19) (1)

(Statsstøtte - skattemæssige fordele og offentlig finansiering - klage - beslutning om at indlede den formelle undersøgelsesprocedure - passivitetssøgsmål - Kommissionens stillingtagen, der afbryder passiviteten - beslutning om at afslutte den formelle undersøgelsesprocedure - ufornødent at træffe afgørelse)

(2020/C 137/78)

Processprog: tysk

Parter

Sagsøger: Datenlotsen Informationssysteme GmbH (Hamborg, Tyskland) (ved advokat T. Lübbig)

Sagsøgt: Europa-Kommissionen (ved K. Herrmann og K. Blanck, som befuldmægtigede)

Sagens genstand

Søgsmål anlagt for det første i henhold til artikel 265 TEUF med påstand om, at det fastslås, at Kommissionen efter modtagelsen af en klage, der blev indleveret den 15. marts 2012 ulovligt undlod at af afslutte den formelle undersøgelsesprocedure inden for en rimelig frist ved at træffe en afgørelse i medfør af artikel 108, stk. 2, TEUF eller artikel 9, stk. 1, i Rådets forordning (EU) 2015/1589 af 13. juli 2015 om fastlæggelse af regler for anvendelsen af artikel 108 [TEUF] (EUT 2015, L 248, s. 9).

Konklusion

1) Det er ufornødent at træffe afgørelse i sagen.

2) Europa-Kommissionen bærer sine egne omkostninger og betaler de af Datenlotsen Informationssysteme GmbH afholdte omkostninger.

(1) EUT C 270 af 12.8.2019.